
ДО

ОБЩИНСКИ СЪВЕТ 

БУРГАС

Д О К Л А Д Н А   З А П И С К А

от ДИМИТЪР НИКОЛОВ НИКОЛОВ
КМЕТ на ОБЩИНА БУРГАС

ОТНОСНО: Прекратяване на съсобственост между Община Бургас и физически лица, чрез продажба на 71/650 кв.м идеални части от УПИ ХІV-1176 в кв. 88 по плана на кв. Банево, гр.Бургас - частна общинска собственост.
УВАЖАЕМИ ОБЩИНСКИ СЪВЕТНИЦИ, 
В Община Бургас е постъпило заявление с вх. №94-01-15628/17/22.03.2023г. от С. Х. Х., Ж. Х. Х. и Х. И. Х., всички в качеството си на наследници на П. С. Х., относно  Решения във връзка със закупуване на общинските 71/650 кв.м идеални части от урегулиран поземлен имот (УПИ) ХІV-1176 в кв.88, целият с площ 650 кв.м по плана на кв. Банево, гр. Бургас, съответстващ на ПИ с идентификатор 07079.705.1176, целият с площ 650 кв.м по КК на кв. Банево, гр. Бургас.
Взетите решения в протокол от 16.06.2022г. на комисията и последвалите такива – Решение по т.32 от дневния ред на проведеното на 26.07.2022г. заседание на Общински съвет – Бургас и издадената моя Заповед № 2803/18.08.2022г. за продажбата на общинските 71 кв.м ид. части на всички н-ци на С. М. А. и А. Д. Г., са въз основа на непълна информация относно собствеността на заявителите.

Безспорно е обстоятелството, че Община Бургас е собственик на 71/650 (седемдесет и един от шестстотин и петдесет) кв. м идеални части от УПИ ХІV-1176 в кв. 88 по плана на кв. Банево, гр. Бургас, целият с площ 650 кв. м, отразен като ПИ с идентификатор 07079.705.1176 по КККР на гр. Бургас, актувани с Акт №9849/01.02.2022г. за частна общинска собственост. 

В обема на общинската собственост 26 кв.м ид.ч. са придобити в следствие процедурата по деактуване на 175 кв.м идеални части от бивш парцел ІІ, целият с площ 4130 кв.м в бивш кв. 52 по плана от 1937г., актувани с Акт №2569/15.06.1962г. за държавна собственост, отписани в полза на Община Бургас със Заповед № РД-11-279/25.11.2019г. на Областен управител на област Бургас (26/175 кв.м ид.ч. попадат в УПИ ХІV), а 45 кв.м ид.ч. са придаваеми по регулация откъм улица от северозапад и югозапад към имота.

Към първото заявление с рег.№94-01-15628/10/18.01.2022г., подадено от С. Х. Х., за закупуване на общинските 71/650 кв.м ид. части от УПИ ХІV-1176 в кв. 88 по плана на кв. Банево, гр. Бургас са представени само част от документите, удостоверяващи собствеността в имота, а именно:

- служебна скица-извадка на УПИ ХІV-1176 в кв.88 по действащия ПУП-ПРЗ на кв. Банево, гр. Бургас, одобрен със Заповед №252/06.03.1990г. на Председателя на ИК на ОбНС-Бургас, комбинирана с бивш парцел ІІ в бивш кв. 52, целият с площ 4130 (четири хиляди сто и тридесет) кв.м по предходен недействащ план от 1937г. на населеното място, ведно с удостоверение с рег. №94-01-15628/6/25.10.2021г. на дирекция „Устройство на територията“ при Община Бургас с баланс на площите;

- Акт №2569/15.06.1962г. за държавна собственост, за 175/4130 кв.м ид. части от бивш парцел ІІ в бивш кв. 52, с. Банево, отписани в полза на Община Бургас със Заповед № РД-11-279/25.11.2019г. на Областен управител на област Бургас;

- нот. акт за собственост на недвижим имот по давност № 18, том ІІІ, дело 1011 от 16.08.1963г. на нотариус при БНС, съгласно който С. М. А. (поч. 1974г.) и А. Д. А. (Г.) (поч. 1971г.) са признати за собственици на останалите идеални части до пълната площ от бивш парцел ІІ в бивш кв. 52, с. Банево. В акта е съобразено, че от имота са отнети в полза на държавата 175 кв.м ид. части, но останалите в собственост на физическите лица идеални части, неправилно са посочени в акта с размер 4555/4730 кв.м ид.ч., вместо 3955/4130 кв.м ид. части. (Допуснатата неточност е доказана с прецизно геодезично измерване на площта на бивш парцел ІІ); 

- удостоверение за наследници на С. М. А. изх. № ЕД-644/25.02.2022г. на Община Бургас;

- удостоверение за наследници на А. Д. Г. изх.№ ЕД-656/23.02.2022г. на Община Бургас;

Към постъпилото ново заявление с рег. №94-01-15628/17/22.03.2023г. от С. Х. Х., Ж. Х. Х. и Х. И. Х., разгледано на 16.03.2024г. от  комисия, назначена със моя Заповед №2895/23.08.2022г., са представени документи, от които се установява по безспорен начин, че собственик на УПИ ХІV-1176, кв.88 по плана на кв. Банево гр. Бургас е П. С. Х. (починала на 13.08.2017г.), дъщеря на С. М. А.:

 Влязло в сила Решение от 05.01.2017 на БРС - постановено по гр.№ 1715/2016 на БРС, потвърдено с Решение  № II-14/ 22.05.2017г. на БОС, с което в производство по чл. 108 ЗС срещу П. С. Х., е отхвърлен иск по чл.108 ЗС за УПИ ХІV 1176 в кв.88, с площ от 647 кв.м. С цитирания съдебен акт съдът е признал, че П. С. Х. е единствен собственик на спорния имот по силата на делбата на наследство, приключила със споразумение, по гр.№ 652/1976г. на РС-Бургас, обективирана в Протокол от 17.ІІІ. 1976г.


От представените документи със заявлението от 2023г. е видно, че съсобствеността следва да бъде прекратена САМО с НАСЛЕДНИЦИТЕ НА П. С. Х., които към настоящия момент са собственици на УПИ ХІV-1176 в кв.88 по плана на кв. Банево, гр. Бургас.
В изпълнение разпоредбите на чл. 41, ал. 2, във връзка с чл. 22, ал. 3 от ЗОС, е възложено изготвяне на пазарна оценка на 71/650 кв.м идеални части от УПИ ХІV-1176, целият с площ 650 кв.м в кв. 88, кв. Банево, гр. Бургас, на оценител на имоти, вписан в регистъра на независимите оценители на Република България, определена в размер на 6560 лв. (шест хиляди петстотин и шестдесет лева), без ДДС.

Данъчната оценка на имота, предмет на продажба е 1578,30 лв. (хиляда петстотин седемдесет и осем лева и тридесет стотинки).

Предвид изложеното, на основание правомощията ми по чл. 73, ал. 1 от действащия Правилник за организацията и дейността на Общинския съвет, неговите комисии и взаимодействието му с Общинската администрация на Община Бургас, предлагам на Общински съвет – Бургас и като взех предвид решение от 19.04.2024г. на Комисия, назначена с моя Заповед №2895/23.08.2022г., което възприемам изцяло, предлагам Общински съвет - Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост, чл. 41, ал.1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет–Бургас, да вземе следното 
Р Е Ш Е Н И Е:

І. Отменя Решение по т.32 от дневния ред на проведеното на 26.07.2022г. заседание на Общински съвет – Бургас (Протокол № 9).

ІІ. Да се прекрати съсобствеността между ОБЩИНА БУРГАС и 

1) Х. И. Х. с ЕГН  и постоянен адрес: гр.; 

2) Ж. Х. Х. с ЕГН  и постоянен адрес: гр. 
и 

3) С. Х. Х. с ЕГН  и постоянен адрес: гр., 
всички като наследници на П. С. Х., чрез продажба, при квоти съобразно наследствените им права, на недвижим имот, актуван с Акт №9849/01.02.2022г. за частна общинска собственост, представляващ 71/650 (седемдесет и един от шестстотин и петдесет) кв.м идеални части от урегулиран поземлен имот (УПИ) ХІV-1176 (четиринадесет римско за имот планоснимачен номер хиляда сто седемдесет и шест), целият с площ 650 (шестстотин и петдесет) кв.м в кв. 88 (осемдесет и осем), отреден "за жилищно строителство" по плана на кв. Банево, гр. Бургас, при граници: при граници: северозапад - улица; североизток - УПИ І-1177; юг - УПИ ХV-1176; запад, югозапад - улица, отразен в КККР на гр. Бургас, като ПИ с идентификатор 07079.705.1176 (нула седем нула седем девет точка седем нула пет точка едно едно седем шест) и площ 650 (шестстотин и петдесет) кв.м, при съседи: 07079.705.4017, 07079.705.1837, 07079.705.1185, 07079.705.1177 и 07079.705.4012, за сумата от 6560 лв. (шест хиляди петстотин и шестдесет лева), без ДДС.

Приложение: Заявление с №94-01-15628/17/22.03.2023г. в Община Бургас; Акт №9849/01.02.2022г. за частна общинска собственост; Решение от 05.01.2017 на БРС - постановено по гр.№ 1715/2016 на БРС, Решение  № II-14/ 22.05.2017г. на БОС; скица на ПИ, издадена от СГКК-Бургас; комбинирана – скица на Община Бургас; протокол за доброволна делба, с който е одобрена спогодбата  по гр.№ 652/1976г. на БРС; удостоверение за наследници, издадено от Община Бургас; Протокол от 19.04.2024г. на комисия, назначена от Кмета на Община Бургас; решение на Общински съвет – Бургас, прието по т. 32 от проведеното на 26.07.2022г. (Протокол № 40) заседание; Заповед №2803/18.08.2022г. на Кмета на Община Бургас; удостоверение за данъчна оценка; актуализация на експертна оценка от лицензиран оценител.
ДИМИТЪР НИКОЛОВ 
Кмет на Община Бургас

Съгласували:

ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: инж. Райна Димова, Ст. експерт в дирекция УОС









